**Hinnapäringu “ Tartu linna haldushoonete ventilatsioonisüsteemide hooldusteenuse ostmine 01.01.2019 kuni 31.12.2019“. tehniline kirjeldus**

Hoolduseteenuse objektiks on ventilatsiooniseadmete hooldusteenus Lisa 1 toodud hoonetes ja seadmetele.

1. **Ventilatsioonisüsteemide hooldusteenuse tehniline kirjeldus ja sagedus:**
   1. **Ventilatsioonisüsteemide hoolduse tulemus:** Ventilatsioonisüsteemi töö peab tagama ruumide optimaalse õhuvahetuse minimaalsete soojakadudega, ei tohi kahjustada inimeste tervist, peab vältima veeauru kondenseerumist, ei tohi tekitada niiskuskahjustusi. Ventilatsioonisüsteemid ei tohi põhjustada hoonele tuleohtu. Projektdokumentatsiooni ja/või hooldusjuhendi olemasolul peab vastama nendes toodud parameetritele. Ventilatsioonisüsteemide hulka kuuluvad erinevad ventilatsiooniseadmed ja õhukanalid. Antud süsteeme tuleb regulaarselt kontrollida ja tagada nende eesmärgipärane töö. Tööde teostamisel tuleb juhinduda seadmete enda hooldusnõuetest, Päästeameti esitatud nõuetest ja teistest õigusaktidest tulenevatest nõuetest. Regulaarselt tuleks mustuvaid osasid puhastada või vahetada filtrid, samuti tuleb tähelepanu pöörata erinevate ühenduste (elektrilised, küte, jahutus, vesi) korrasolekule. **Ventilatsiooniagregaatidega seotud küttesüsteemi puhul on töövõtupiiriks ventilatsiooniagregaadi küttekalorifeeri segamissõlme ühenduskoht küttetorustikuga**.
   2. **Hooldussagedus: 2x aastas**
      1. kõigi välisõhurestide ja õhuvõtu- väljapuhkeotsikute ning korrasoleku kontroll (hermeetilisus,

kinnitused) ja vajadusel korrastamine,

* + 1. ventilatsioonitorustiku isolatsiooni kontroll ventkambris ja vajadusel korrastamine, välisõhuklappide avamise ja sulgumise tiheduse kontroll
    2. agregaadi puhastamine seest ja väljast
    3. ventilaatori rihmade seisukorra ja joondatuse kontroll, vajadusel joondamine. Ventilaatori rihmade pingsuse kontroll tensomeetriga, vajadusel pingutamine
    4. ventilaatori laagrite ja amortide kontroll ja vajadusel vahetamine. Materjal tasutakse Tellija poolt reservi arvelt
    5. kütte ja jahutuse kalorifeeride lekete kontroll, puhastamine. Jahutuse kondensaadi vanni puhastamine, kondensaadi äravoolu kontroll, piisapüüdja puhastamine
    6. ventilatsiooniagregaadi tööaja kontrollimine ja vajadusel häälestamine
    7. kompleksne ventilatsiooniautomaatika kontroll
    8. filtrite ja soojusvahetite manomeetrite korrasoleku visuaalne ülevaatus, värvaine lisamine

Rootorsoojusvaheti:

* + 1. rootori rihma, harjade, mootori ja reduktori kontroll ning vajadusel vahetus. Materjalide maksumus tasutakse Tellija poolt reservi arvelt
    2. rootori tasakaalus oleku kontroll ning vajadusel korrigeerimine

Vahesoojuskandjaga soojusvaheti:

* + 1. rõhu ja lekete kontroll ja vajadusel vee-glükooli lahusega täitmine.
    2. vahesoojuskandja torustiku isolatsiooni korrasoleku visuaalne kontroll ning vajadusel korrastamine

Plaatsoojusvaheti:

* + 1. möödaviiguklapi ja klapiajami töö kontroll
    2. kondensaadi vanni puhastamine, kondensaadi äravoolu ja haisuluku töö kontroll

Niisutussektsioonid:

* + 1. pihustusniisuti veetöötlusseadmete kontroll. Düüside korrasoleku kontroll ja vajadusel ummistuse kõrvaldamine. Kondensaadi vanni puhastamine. Kondensaadi äravoolu ja haisuluku töö kontroll. Vee tarbimise kontroll vastavalt tootja juhisele. Piisapüüdja puhastamine
    2. aurniisuti veetöötlusseadmete kontroll. Katlakivi kontroll, vajadusel katlakivi eemaldamine
    3. kärgniisutite veetöötlusseadmete kontroll. Katlakivi kontroll
    4. niisuti ja piisapüüdja alusvanni puhastamine, haisuluku töö kontroll. Vee tarbimise kontroll vastavalt tootja juhisele. Piisapüüdja puhastamine

Katuseventilaator:

* + 1. labade puhastamine, laagrite kontroll ja vajadusel vahetus. Materjal tasutakse Tellija reservi arvelt.
    2. katuse läbiviigu korrasoleku (hermeetilisus, kinnitused) kontroll ja vajadusel korrastamine

Ventilatsioonifiltrid:

* + 1. filtrite mustumise astme määramine
    2. Filtrite vahetus.s.h **filtrite maksumus tuleb arvestada ventilatsioonisüsteemide hooldustööde maksumuse hulka.** Kui filtrite vahetuse vajadus puudub, tuleb sellest Tellijat kirjalikult teavitada. Tellija jätab endale õiguse otsustada filtrite vahetuse vajalikkuse üle. Kõikidel ventilatsiooniseadmetel peab objektil olema üks komplekt puhtaid varufiltreid. Paigaldatavad ventilatsioonifiltrid peavad olema metall- või plastraamis ning testitud vastavalt EN 799:2012 standardi järgi ja omama EUROVENT, VTT või analoogset sertifikaati. Töövõtja kohustub vastavasisulise Tellija päringu peale esitama nõuete täitmist tõendavad dokumendid.

1. **Täiendavad tegevused mida töövõtja on kohustatud ventilatsiooni ja kliimaseadmete hoolduse puhul tegema:** 
   1. Teavitama hoone kasutajat enne hooldustööde algust.
   2. Teostama hooldusjärgse koristuse ja utiliseerima hoolduse käigus tekkinud jäätmed vastavalt kehtivale jäätmekavale.
   3. Peale tööde teostamist võtma allkirja teostatud tööde aktile hoone kasutaja poolt.
   4. Kandma hooldustööde käigus tehtud tegevused hooldustööde passi.
   5. Avariidele reageerimine 2 tunni jooksul ööpäevaringselt.